Document ID: 31993R3503

ΚΑΝΟΝΙΣΜΟΣ (ΕΚ) αριθ. 3503/93 ΤΗΣ ΕΠΙΤΡΟΠΗΣ της 20ής Δεκεμβρίου 1993 για τρίτη τροποποίηση του κανονισμού (ΕΟΚ) αριθ. 3088/93 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στη Γερμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,
Εκτιμώντας:
ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής της Γερμανίας, θεσπίστηκαν έκτακτα μέτρα στηρίξεως της αγοράς του χοιρείου κρέατος γι' αυτό το κράτος μέλος από τον κανονισμό (ΕΚ) αριθ. 3083/93 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3414/93 (4)-
ότι, λόγω της διάρκειας των περιορισμών στην ελεύθερη κυκλοφορία, έχει εξαντληθεί ο αριθμός των ζωντανών χοίρων που καθορίστηκε στο άρθρο 1 παράγραφοι 2 και 3 του κανονισμού (ΕΚ) αριθ. 3088/93, για τους οποίους μπορεί να χορηγηθεί ενίσχυση κατά την παράδοσή του στις γερμανικές αρχές- ότι συνεχίζουν οι περιορισμοί της ελεύθερης κυκλοφορίας και, συνεπώς, πρέπει να αυξηθεί ο αριθμός των επιλέξιμων ζωντανών χοίρων-
ότι η Επιτροπή Διαχείρισης Χοιρείου Κρέατος δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3088/93 τροποποιείται ως εξής:
Στο άρθρο 1 προστίθεται η ακόλουθη παράγραφος 5:
"5. Εάν επιτευχθούν οι αριθμοί που εμφαίνονται στις παραγράφους 2 και 3 όσον αφορά τους ζωντανούς χοίρους, μπορεί να χορηγηθεί ενίσχυση για τους επόμενους 161 000 ζωντανούς χοίρους με τους όρους που προβλέπονται στην παράγραφο 2 και για 69 000 ζωντανούς χοίρους με τους όρους που προβλέπονται στην παράγραφο 3."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1993.

Labels: 2
17
3
6
18